tomron87/hebrew-wikipedia-sentences-corpus huggingface dataset:
היא ניצחה בסיבוב הראשון, אולם הפסידה בסיבוב השני ליריבתה, ראש עיריית ליל, מרטין אוברי (Martine Aubry) בהפרש מזערי של 42 קולות, ובספירה חוזרת – בהפרש של 102 קולות.
באוקטובר 2011 השתתפה בסיבוב הראשון של הפריימריז, לקביעת מועמד המפלגה הסוציאליסטית בבחירות הקרובות לנשיאות צרפת, וסיימה במקום הרביעי עם 7% מקולות הבוחרים.
ביוני 2012 הפסידה את מקומה באספה הלאומית הצרפתית לאוליבייה פלורני בסיבוב שני בבחירות שהתקיימו לפרלמנט הצרפתי.
רויאל זכתה לתמיכת בן זוגה לשעבר, הנשיא פרנסואה הולנד, וכך גם של חברי ממשלתו.
מנגד פלורני זכה לתמיכה לא שגרתית מצד הגברת הראשונה באותה עת, ולרי טרירוויילר.
בעקבות כישלונה של המפלגה הסוציאליסטית בבחירות לרשויות המקומיות שהתקיימו בתחילת 2014, ועקב אמון נמוך של הציבור בממשלתו של ראש ממשלת צרפת ז'אן-מארק ארו, התפטר האחרון מתפקידו, וממשלתו התפרקה.
בממשלה החדשה שהוקמה על ידי הנשיא פרנסואה הולנד תחת ראש הממשלה מנואל ואלס מונתה רויאל לתפקיד שרת האקולוגיה בתוך משרד עם סמכויות נרחבות.
בשנת 2017 מונתה רויאל על ידי נשיא צרפת עמנואל מקרון לתפקיד שגרירת צרפת לקוטב הצפוני ולקוטב הדרומי.
בן זוגה מסוף שנות ה-70 ועד שנת 2007 היה נשיא צרפת פרנסואה הולנד.
רויאל והולנד לא היו נשואים, ויש להם ארבעה ילדים.
ביוני 2007 נפרדו בני הזוג.
סגולית חרמשית (אספקלריה חרמשית, Legousia falcata) היא צמח עשבוני חד שנתי ממשפחת הפעמוניתיים.
פרחיו דומים לפרחי הפעמונית הזיפנית.
התפרחת מזכירה אשכול עם זאת הפרחים אינם צפופים.
הצמח אינו נפוץ בארץ אך הוא מצוי בתפזורת כמעט בכל אזורי הארץ.
באנגלית: Specificity) היא מדד סטטיסטי ליעילותו של מסווג (כמו בדיקה רפואית או בדיקת בקרת איכות) בשלילת קיומו של מצב מסוים.
כך למשל, אם בדיקה רפואית נועדה לגלות את קיומה של מחלה, סגוליות הבדיקה היא ההסתברות לזיהוי הנבדק כבריא אם הוא אכן בריא.
סגוליות המבחן תקבע על ידי השוואת תוצאות המבחן לתוצאות מבחן אחר, שמהווה את מדד הזהב (המדד הטוב ביותר שבידינו לגבי קיומו של המצב הנבדק).
כך למשל, תוצאת בדיקה למחלה יכולה להיות חיובית (מחלה קיימת) או שלילית (מחלה לא קיימת).
התוצאות החיוביות נבדקות מול מדד הזהב, ומסומנות כ"חיוביות אמיתיות" אם המחלה אכן קיימת על פי מדד הזהב, או כ"חיוביות כוזבות", אם לא.
באותו אופן, התוצאות השליליות מסומנות כ"שליליות אמיתיות" אם המחלה אכן לא קיימת על פי מדד הזהב, או כ"שליליות כוזבות", אם מדד הזהב מורה שהמחלה אמנם קיימת .
אם ידועים לנו נתוני כל האוכלוסייה, ניתן לחשב את הסגוליות על ידי הנוסחה:
גם אם לא ידועים נתוני כל האוכלוסייה (כפי שקורה בדרך כלל), ניתן לאמוד את ערכה של הסגוליות על ידי חישוב הערך שבנוסחה על מדגם מתוך האוכלוסייה.
אם סגוליות בדיקה מסוימת היא 1 (כלומר, 100%), הבדיקה תזהה את כל האנשים הבריאים כבריאים.
סגוליות של 90% מתארת בדיקה שתשלול מחלה בתשעים אחוזים מהאנשים הבריאים.
מחלת כבד קיימת לא קיימתסינטיגרפיהשל הכבד חיובית 231 32 שלילית 27 54
מחקר רפואי בדק את דיוקה של בדיקת סינטיגרפיה (רישום מקומם של נותבים רדיואקטיביים שהוחדרו לגוף) בכבד.
עורכי המחקר השוו את תוצאות הסינטיגרפיה לתוצאות של בדיקות שמהימנותן ידועה, לבדיקות של ביופסיה של הכבד ולבדיקות שנעשו בניתוח בחי או בניתוח שלאחר המוות.
תוצאות חיוביות של הסינטיגרפיה מצביעות על מחלת כבד ותוצאות שליליות שוללות מחלה.
בטבלה מרוכזות תוצאות הבדיקה בהשוואה לקיומה או אי קיומה של מחלת כבד.
חמישים וארבעה נבדקים נמצאו בריאים גם בסינטיגרפיה וגם בבדיקות הפולשניות, קרי 54 תוצאות שליליות אמיתיות.
שלושים ושניים נבדקים נמצאו חולים על ידי הסינטיגרפיה למרות שאינם חולים, קרי 32 תוצאות חיוביות שגויות.
בקבוצת הבריאים, ההסתברות שסינטיגרפיה תמצא שנבדק הוא בריא היא 62.79%.
סגולה הוא אזור תעשייה בצפון מזרח העיר פתח תקווה, מצפון לשכונת כפר אברהם, ממערב לכביש 40 ומדרום לכביש 5 ולמחלף ירקון.
הוא מהווה גם את גבולה הצפון-מזרחי של פתח תקווה.
הרחוב הראשי באזור התעשייה סגולה הוא רחוב בן-ציון גליס.
עד שנות ה-2000 היה המקום אזור התעשייה המרכזי של העיר פתח תקווה, אך עם הקמת פארקי היי-טק באזורי התעשייה האחרים של פתח תקווה, קריית אריה וקריית מטלון, ירד מעמדו.
בעבר נהגתה תוכנית בעיריית פתח תקווה להפוך את אזור התעשייה למרכז הבילוי העיקרי של פתח תקווה, ולהקים בו תיאטרון, בתי קפה ומסעדות, אך זו נגנזה.
שטח אזור התעשייה הוא כ-3,000 דונם (כשטחה של העיר גבעתיים, לדוגמה), והוא מאכלס כ-900 עסקים.
בניגוד לאזורי התעשייה האחרים בעיר, הוא מאופיין בעיקר בתעשייה כבדה.
עם זאת, בשנים האחרונות התפתחו בו שניים ממרכזי הקניות הגדולים והמרכזיים בפתח תקווה ובאזור דרום השרון: פאוור סנטר סגולה, מדרום לרחוב גליס, ומתחם ירקונים, שנמצא בצפון אזור התעשייה.
שניהם מתאפיינים בחנויות ענק בתחומים שונים: חשמל, תאורה, עשה זאת בעצמך, ביגוד, הנעלה, מזון ועוד.
בשטחו של אזור התעשייה ממוקם בית הקברות סגולה - בית העלמין הראשון של פתח תקווה, שבשטחו נמצא אף בית העלמין הצבאי העירוני.
בעתיד, אמורה לעבור באזור התעשייה שלוחה של הקו הסגול של הרכבת הקלה של תל אביב.
סגיב כהן (נולד ב-20 בפברואר 1975) הוא מלחין, פזמונאי וזמר ישראלי.
סגיב כהן נולד בזיכרון יעקב וגדל בפרדס חנה.
לאחר שסיים את שירותו הצבאי למד בבית הספר לג'אז ולמוזיקה בת זמננו "רימון".
במהלך הלימודים החל מסע הופעות עם הרכב הגוספל ג'אז של איריס ועופר פורטוגלי שנמשך 4 שנים.
כמו כן במסגרת לימודיו ביצע בתחרות "שירימון" את גרסתו לשיר "את לי לילה" של בועז שרעבי, שלאחר מכן זכה במקום הראשון בתחרות "המלך הבא" בערוץ בריזה של yes ולימים נכלל באלבומו הראשון ומבוקש בהופעותיו עד היום.
בשנת 2001 השתתף בקדם אירוויזיון עם השיר פרי עטו "אומללה-לה", שאף על פי שזכה במקום השישי זכה לביקורות משבחות ולהשמעות רבות בתחנות הרדיו.
בשנת 2002 השתתף כהן בתוכניתו של שמעון פרנס בערוץ 2 "אצל פרנס בטברנה" כזמר הבית למשך עונה שלמה.
בשנת 2004 ראה אור אלבום הבכורה של כהן "חכי עוד רגע" בהפקה עצמאית.
השירים הבולטים באלבום הם "חכי עוד רגע", "את לי לילה", "מה לך", "תני לי אוויר" והדואט "ארץ אבודה" עם מרגלית צנעני.
כמו כן השתתפו באלבום גבריאל בטלר ואילן בבילון ממשפחת תאקט.
האלבום הצליח במידה רבה, וקיבל ביקורות אוהדות מכלי התקשורת.
בעקבות ההצלחה יצא כהן לסיבוב הופעות ואירח את הרכב הגוספל ג'אז של עופר פורטוגלי, אבנר גדסי ומרגלית צנעני.
בנובמבר 2004 השתתף כהן במופע בינלאומי ששודר בשידור חי בטלוויזיה אל מיליוני צופים בעולם לכבוד ציון יום מינויו של האפיפיור יוחנן פאולוס השני.
בסוף 2005 ראה אור האלבום השני של כהן, "התגשמי לי".
השירים הבולטים מתוכו היו "איתך", "התגשמי לי", "פרח באביב", "ישקף" שכתב ר' יהוסף בן ישראל, "גלי אותי" שכתב רס"ן ירמי כהן, שבוצע במסגרת פרויקט "עוד מעט נהפוך לשיר" של גל"צ, ו"בבוסתנים", גרסת כיסוי לשירו של אריק לביא שהוקלטה לזכרו במסגרת מופע שהפיקה גלגלצ.
בשנת 2006 השתתף כהן במופע "שירת הקאמרי" של תיאטרון הקאמרי יחד עם צעיריו וותיקיו אילי גורליצקי ויונה עטרי.
כמו כן השתתף במופע "בחזרה לזוהר" עם אביהו מדינה ומתי סרי.
בשנת 2007 נוצר הקשר עם גלי עטרי דרך אחותה השדרית והשחקנית שוש עטרי שהוביל לעבודה משותפת על האלבום "בין האש ובין המים" של עטרי, שאת כולו כתב והלחין כהן.
האלבום ראה אור בספטמבר 2008 וזכה להצלחה רבה.
הדואט של כהן ועטרי "מהמרחקים" הכלול באלבום פורסם על ידי אקו"ם כשיר המושמע ביותר לשנת 2009 וזוכה מאז להשמעות מרובות.
במהלך 2008 הוציא כהן כסינגלים את שיר המחאה "להיות פוליטיקאי" וגרסת כיסוי לשירם של אריק איינשטיין ושם טוב לוי "עוד נפגש" בדואט עם קרן כהן.
במרץ 2009 השתתף באלבומו של קובי אפללו "ביום הכי בהיר" בדואט בשיר "שכל העולם ידע".
בספטמבר באותה שנה ראה אור אלבומו השלישי של סגיב כהן "הרגע" בחסות NMC ובהפקתו של המוזיקאי אורי זך.
השירים הבולטים מהאלבום הם "בדרך אלייך", "שימני כחותם" וה"המפרש".
באלבום התארח קובי אפללו בדואט בשיר "תהיה איתי".
בשנת 2010 חידש את שירם של מתי כספי ונתן זך "איך זה שכוכב".
בספטמבר 2011 ראה אור אלבומו הרביעי של סגיב כהן "הללו" שכולו תפילות ופיוטים, מחווה למפגש המוזיקלי הראשון שלו מבית אבא.
חלק מהפיוטים הולחנו על ידי כהן.
בשנת 2013 זכה כהן בפרס אקו"ם בקטגוריה פרס עידוד היצירה למלחין וביצע בטקס את שירו "יורקת אש".
בשנים 2013–2014 ראו אור כסינגלים מאלבומו הבא והמתהווה של כהן השירים: "יורקת אש", "שובי" – באירוח דין דין אביב, "יש לי אותי", "כול שי כלאם" – באירוח נדב קקון, "יש כאן במה", "השמחה שלי" ו"עולם".
כל אלה הצטרפו לאלבום "כל שי כלאם" שראה אור ב-2015. באותה שנה יצא אלבום משותף עם דקלון שהוביל לסיבוב הופעות מוצלח.
ב־2016 הוציא כהן אלבום משותף עם דקלון, ובו ביצעו השניים חידושים ללהיטיה של אהובה עוזרי.
עוד בשנה זו, יזם כהן ביחד עם עופר פורטוגלי ומקהלת הגוספל את המופע "את לי לילה" שכלל את מיטב שיריו של זוהר ארגוב באנטרפטציה גוספלית ובלוזית.
במשך השנים כתב והלחין כהן לזמרים: ריטה, דקלון, גלי עטרי, מירי מסיקה, חיים משה, לירז צ'רכי, שיר לוי, איתי לוי, נתי לוי, מרגלית צנעני, אביבה אבידן, מנור שבת, פיני חדד, נתנאל, אבי סינואני ועוד.
בספטמבר 2021 הוציא את הדואט המצליח עם הזמר ציון גולן "ברכי נפשי" שכתב גיבור ישראל אביגדור קהלני ללחן של כהן.
באוקטובר 2023 הצטרף לשיר של אומני ישראל לזכר הנרצחים, "עם אחד", אותו כתב הזמר בן צור.
בשנת 1999 כהן התחתן בפעם הראשונה, ונולדו לו שני ילדים.
ב-2010 התחתן בשנית, ונולדו לו שלושה ילדים נוספים.
אלבומים משותפים ביחד עם דקלון:
סגומו היה אל המלחמה במיתולוגיה הקלטית.
פולחנו היה נפוץ בעיקר בגאליה (צרפת של ימינו).
המונח 'סגומו' משומש יותר בתור תואר, ופחות בתור שם, ולכן הוא זוהה הרבה פעמים עם דמויות מוכרות יותר, כמו מרס והרקולס.
ישנה אי בהירות אם מדובר באחת משתי דמויות אלו, שתי דמויות אלו, או אל מקומי בפני עצמו.
ישנו פסל של פרד, החיה המקודשת למרס, שנמצאה בנובי-אן-סליאס בצרפת ובבירור מוקדשת לסגומו.
ישנו עוד פסל של סוס מברונזה, שנמצא בנויטס-סנט-ג'ורג', שייתכן וגם הוא קשור לסגומו.
עם המפגש בין התרבות הקלטית לתרבות רומית זוהה סגומו עם האל מרס או עם הרקולס מהמיתולוגיה הרומית.
השם האירי העתיק "ניה סגמוין" (משרת סגומו), מציע שסגומו היה זהה למעשה לאל קוקידיוס שפולחנו היה נפוץ בבריטניה.
העיט או הנץ סימלו את סגומו.
האירוע מתקשר לסגידת האמגושים, אך משמעותו בדרך כלל פחותה.
הוא מתואר רק בבשורה על פי לוקס בעוד ששלוש הבשורות האחרות שותקות בענינו, ורוב הכנסיות הנוצריות מתייחסות אל שלושת האמגושים כאל שלושת בעלי הסמכות (מלכים, כוהנים או חכמים) שסגדו לישו לראשונה, ועל כן נחשב אירוע זה להתגלותו של האחרון בפני גויי העולם.
עם זאת, הדיבור "הנני מבשר אתכם שמחה גדולה" (לטינית "Annuntio vobis gaudium magnum") נלקח מסיפור המעשה של סגידת הרועים, ומאז המאה ה-15 הוא פותח את הכרזת הבמוס פאפאם, המבשרת על בחירתו של אפיפיור חדש.
בנוסף, הפסוק "כבוד במרומים לאלהים ובארץ שלום בבני אדם רצונו" היה לפסוק הפותח של תפילת גלוריה:
לאורך השנים הייתה סגידת הרועים לנושא פופולרי באומנות, והיא תוארה על ידי טובי הציירים, שמיקמו את האירוע ברוח הכתובים באסם או במבנה דומה.
אירוע זה תואר בדרך כלל כהתרחשות אינטימית ופשוטה בעוד שסגידת האמגושים התפתח לאירוע מורכב ורב פאר.
עוד היה מקובל לשלב את שני האירועים ולתאר אותם בסצנה אחת.
המקום בו נגלה המלאך בפני הרועים מזוהה ב"שדה הרועים" שבבית סאחור.
באתר ניצבת כנסיית שדה הרועים הקתולית-פרנציסקנית וכנסייה יוונית-אורתודוקסית.
סגולה הוא ירחון ישראלי להיסטוריה ציבורית, היוצא לאור החל מאפריל 2010. הירחון עוסק בהיסטוריה של עם ישראל ובהיסטוריה כללית, מתוך תפיסה שלעם ישראל חלק חשוב בהיסטוריה העולמית ובתהליכים ההיסטוריים המובילים את האנושות.
המגזין יוצא לאור מדי חודש.
מהדורה מקבילה בשפה האנגלית יוצאת לאור אחת לחודשיים.
המגזין היה חלק מקבוצת "תכלת תקשורת" עד ראשית 2019, ומאז הוא עיתון עצמאי.
המגזין, בהיקף של כ-80 עמודי כרומו, כולל כארבע כתבות גדולות, המתמקדות בתופעות חברתיות, באירועים היסטוריים או בדמויות עבר.
הכתבות העוסקות בדמויות עבר ממשיכות את סדרת "דיוקן עם", שעשרים פרקיה הראשונים פורסמו בעיתון "מקור ראשון".
"בימים ההם" – אירועים היסטוריים שהתרחשו באותו חודש
"קצרים" – חדשות בחקר ההיסטוריה והארכאולוגיה
"ההיסטוריה חוזרת" – התבוננות על אירועים אקטואליים מתוך פרספקטיבה היסטורית
"ראו אור" – פירוט חודשי של ספרים שיצאו לאחרונה
"ביקורת ספרים" – סקירה מעמיקה יותר של חיבור אחד – ספר עיון או פרוזה – בנושא היסטורי
"הצד השלישי של המטבע" – הסיפורים ההיסטוריים הגלומים במטבעות יהודיים עתיקים ומטבעות בני זמננו
"מנבכי הארכיון" – על מסמכים מהארכיון המרכזי לתולדות העם היהודי
"מסע בזמן" – הצעה למסלולי טיולים בארץ ישראל ההיסטורית
"בזמן אמת" – ראיונות עם אנשים שעושים היסטוריה
"עוד חוזר הניגון" – סיפור הרקע שמאחורי שירים עבריים
"אמנות ההיסטוריה" – על אמנים ואמנות בהקשר יהודי-היסטורי
"תשבצים וחידות" – באוריינטציה היסטורית
בנוסף מתפרסמת ביקורת מחזות, סרטים ותערוכות הקשורות להיסטוריה יהודית.
את המהדורה העברית ערך יואב שורק, אחריו שימשו כעורכים ד"ר איתמר ברנר וד"ר עמית עסיס.
כיום עורך את כתב העת ד"ר רועי הורן
את המהדורה האנגלית עורכת שרה ג'ו בן-צבי, אשת המו"ל.
בין הכותבים: תמר הירדני, ד"ר ניר מן, הרב יעקב מדן, ראובן גפני, ד"ר חגי משגב, ד"ר ימימה חובב, חיותה דויטש תהילה ביגמן ההיסטוריון אודי מנור, ועוד.
בין המאיירים: מנחם הלברשטט, מושיק גולסט, נחמיה בעז, שי צ'רקה, מישל קישקה, ונעם נדב.
במדעי המחשב, סְגוֹר היא פונקציה יחד עם סביבת ייחוס עבור המשתנים שאינם מקומיים בפונקציה.
המינוח סְגוֹר משמש גם להגדיר תכונה של שפה, המאפשרת קיום של פונקציות סְגוֹר (או מחלקות).
סְגוֹר מאפשר לפונקציה לגשת למשתנים שהם מחוץ לטווח-ההכרה הלקסיקלי המיידי שלה.
כלומר, משתנים שאינם מוגדרים בפונקציה הנוכחית, וגם אינם משתנים גלובליים.
משתנים כאלה שנכרכו על ידי הסגור נקראים "upvalues".
סביבת הייחוס כורכת שמות שאינם לוקליים אל המשתנים המתאימים בטווח ההכרה בזמן שבו נוצרה הפונקציה, ובכך מאריכה את משך החיים שלהם להיות לפחות כמשך החיים של פונקציית-הסְגוֹר עצמה.
כאשר בקרת הזרימה נכנסת לפונקציה בשלב מאוחר יותר – כלומר, כאשר הפונקציה נקראת בפועל – ההתייחסות לשמות הללו היא התייחסות למשתנים הלא-מקומיים המקוריים שנלכדו על ידי הסְגוֹר.
רעיון הסגור פותח בשנות ה-60, ומומש במלואו לראשונה בשנת 1975, כתכונה של שפת תכנות בשפה Scheme במטרה לתמוך בפונקציות ממדרגה ראשונה בעלות טווח הכרה לקסיקלי.
מאז עוצבו שפות רבות כך שיתמכו בסְגוֹר.
שימוש מפורש בפונקציות-סְגוֹר נקשר לרוב עם תכנות פונקציונלי ושפות תכנות כדוגמת ML או LISP.
שפות תכנות אימפרטיביות מודרניות, הכוללות מנגנון איסוף זבל (כגון Smalltalk, שפת התכנות מונחת העצמים הראשונה, #C, ובאופן מוגבל גם Java) ושפות מפורשות או שפות סקריפטים רבות כן כוללות תמיכה בפונקציות מסדר גבוה, ולכן גם בסְגוֹר.
עצמים (אובייקטים) בתכנות מונחה-עצמים הם מבחינה מסוימת סְגוֹר, כאשר ההתייחסות אל האובייקט עצמו (לרוב, באמצעות המילים השמורות: "this", "self" או "current") הכולל את אוסף הפונקציות השייכות לאובייקט, היא הכריכה הלא-לוקלית של הסְגוֹר.
קטע הקוד הבא בשפת פייתון 3 מגדיר פונקציה counter עם משתנה מקומי x ופונקציה מקוננת increment, בעלת גישה ל-x, כאשר מבחינתה הוא משתנה גלובלי.
הפונקציה counter מחזירה את הפונקציה increment עם התייחסות למשתנה הלא-לוקלי x.
סְגֻלִּית (שם מדעי: Legousia) היא סוג של צמחים עשבוניים חד-שנתיים ממשפחת הפעמוניתיים.
בעבר נקרא סוג זה אַסְפַּקְלַרְיָה שהוא התרגום לשם הנרדף של הסוג Specularia.
אולם שם זה הוחלף והיום הוא נקרא על שם הצבע האופייני של רוב המינים בסוג.
בסוג זה קיימים שבעה מינים רובם באירופה ובאזור הים התיכון:
סָגוֹס הוא כלי מתקופת חז"ל שלפי הפרשנות נחשב אחד מכלי המיטה, ואולם פירושו המדויק לוט בערפל.
מן האזכורים בספרות חז"ל, ייתכן שכלי הסגוס היה דומה לשמיכה עבה ממולאה מחומר או מזרן ממולא מחומר.
כפי העולה ממקורות החז"ליים, הסגוס היא טקסטיל עבה ואין הדרך ללבוש אותה על גוף האדם ואולי שמשו בו או כסמיכה עבה או כמין מזרן לשכיבת האדם בלילה.
הודות לעובדה שהיא מוזכרות ככלי הראויה לקבל טומאת נגעים, מובן שהיא עשויה או מצמר או מפשתים או מעור בהמה כי רק שלשת חומרים הללו מוכשרים לקבל נגעי בגדים.
עם זאת, הפרשנים הבינו שהייתה עשויה דווקא מצמר.
בדרך כלל, הוזכר הסגוס כבעל ארבעת אופנים הללו;
על הפסוק "השב תשיב לו את העבוט" מפרש הספרי "סגוס בלילה ומחרישה ביום" כלומר שהסגוס הנהו כלי מיוחד לשימוש לילה.
הסדינין והסגוסין שנתנן בארץ להיות מהלך עליהן (תוספתא מסכת כלים בבא מציעה יא, ה), כלומר שיש שימוש עראי לסגוס כמין משטחה לדריסת הרגל
סגוס שנראה בו נגע רבי אליעזר בן יעקב אומר עד שיראה בארוג ובמוכין (ספרא ויקרא יג נה).
מכך מובן שהסגוס היא בגד העשויה במומחות במעשה האריגה ובמילוי חומר
לגבי מצוות ציצית, מובא בספרי; "כסותך" פרט לסדין.
"תכסה" פרט לסגוס (ספרי כב יב).
שוב נראה שהסגוס נחשבת לשימוש מיטתי ולא ללבישה כלשהי שמתכסים בו בשעות היום והעבודה.
סגידה לסוסים הוא נוהג פגאני שהתקיים באירופה בתקופת הברזל ואולי אף בתקופת הברונזה.
הסוס נתפש כשמימי, כחיה קדושה המקושרת לאל מסוים או כחיית טוטם המייצגת את המלך או הלוחם.
קבוצות דתיות שסגדו לסוסים וסוסים כקורבנות היוו במקור מאפיין של תרבויות נוודים אירואסייתיות.
סגידה לסוסים קושרה בצורה כמעט מוחלטת לתרבויות הודו-אירופאיות ופרוטו-טורקיות.
הסוס הלבן של אפינגטון הוא דוגמה לסגידה לסוסים תקופת הברונזה, כאשר תארוכו הוא בין 1400 לפנה"ס עד ל-600 לפנה"ס.
ישנה סיבה להניח כי פוסידון, כמו אלי ים אחרים, קושר לסוסים בהתחלה.
באומנות היוונית, פוסידון רוכב על מרכבה שמובלת בהיפוקמפוסים או סוסים רגילים המסוגלים לדהור על המים, ומלחים הטביעו לעיתים סוסים בים כקורבן לפוסידון בשביל שיט מוצלח.
עדויות נוספות לסגידה לסוסים נמצאות אצל טקיטוס בחיבורו "גרמאניה", המציין כי לגרמנים הייתה מסורת של סגידה לסוסים.
סגידה לסוסים נפוצה גם ביבשת ההודית.
שם, מקורו ככל הנראה בהגירות של עמים אינדו-ארים, שהיגרו מתרבות עמק האינדוס כאשר זו קרסה, מסיבה שלא ידועה עד ימנו-אנו.
בתרבות עמק האינדוס, ובמיוחד במוהינג'ו דארו, הוטבעו חותמים עם דמויות של סוסים.
כיום, סגידה לסוסים נפוצה בהינדואיזם בדמות סגידה לאיאגריווא.
סגונטיום הוא קסטרום שהוקם בצפון-מערב ויילס, כיום בקרנארפון.
מקור השם ככל הנראה נובע ממיקום המבצר בסמוך לשפך נהר הסיונט, וייתכן והשם נקשר גם לשבט הקלטי 'סיגונטיאקי' אשר תואר על ידי יוליוס קיסר באזור לונדון בשנת 55 לפני הספירה.
בשנת 77-78 לספירה, כבש צבא רומי בפיקודו של גנאיוס יוליוס אגריקולה את אזור צפון ויילס והביס בכך את השבט האורדוביקים הקלטי ששכן באזור.
כחלק מביסוס השלטון הרומי, נבנתה סגונטיום באזור המזוהה עם לב שטחי השבט המובס.
הקסטרום נבנה כדי להכיל כ-1,000 לוחמים אוקסילרים, בנוסף למבני תשתית ושירותים לחיילים ועיירה קטנה מסביב.
המבצר חובר באמצעות דרך רומית חדשה למרכז הרומי החשוב בצ'סטר.
במהלך אמצע המאה ה-4 עזבו הצבאות הרומיים את בריטניה וככל הנראה המשיכה ההתיישבות בסגונטיום להתקיים.
לאחר התקופה הרומית הוקמה באזור ממלכת גוויניד' הברטונית, כאשר אזור זה היה למרכז הממלכה.
במשך השנים הוקמה בסמוך לסגונטיום העיירה קרנארבון אשר שמה נובע מהמבצר, שכן השם המקורי בוולשית הוא "y gaer yn Arfon", 'המבצר מעבר לארץ המון' כאשר מון היה השם הוולשי העתיק לאנגלסי.
כיום הריסות סגונטיום נמצאות בתוך העיירה קרנארבון, כאשר הם נחצות על ידי כביש ה-A4085 ובשטח מתחם העתיקות אף נבנו מספר בתים פרטיים.
בית הספר סגולה הוא בית ספר ממלכתי דתי-תורני לבנים בבני ברק.
במשך שנים שכן ברחוב השומר (כיום רחוב אהרונוביץ).
בסוף שנות ה-90 עבר לרחוב מוהליבר בעיר.
בית הספר נוסד בראשית שנות ה-60 של המאה הקודמת.
מייסדו ומנהלו הראשון היה משה רוז'ה.
הוא החל את פעילותו בשנת הלימודים תשכ"א ככיתה תורנית בבית ספר "מעלות" בבני ברק וכעבור כשנתיים עבר למבנה חדש בן שתי קומות ברחוב השומר (כיום רחוב אהרונוביץ) בבני ברק, מול מפעל "אסם" לשעבר ובצמוד למגרש הכדורגל "אליצור".
על אף ששכן בבני ברק והיה בפיקוח מחלקת החינוך העירונית, קיבל לשורותיו גם תלמידים מחוץ לבני ברק.
הוא היה בית הספר הראשון של הזרם הממלכתי דתי שהיה סלקטיבי בקבלת תלמידים, וקבלת תלמיד כללה ראיון מקדים ולא קבלה אוטומטית.
בנוסף, תוכנית הלימודית כללה שעות נוספות כתגבור תורני.
עד קרוב לסוף שנות השבעים פעלו בבית הספר ארבע כיתות ה'-ח' בלבד.
הלימודים נמשכו מעבר לשעות הלימודים המקובלות בבתי ספר ממלכתיים דתיים אחרים ושולבו בהם לימודים תורניים מוגברים.
במחצית שנות ה-80 לקראת שנות ה-90 החלה הגירה של אוכלוסייה דתית לאומית מבני ברק ליישובים עוטפי גוש דן כמו גבעת שמואל, שוהם, יישובי עמק איילון ועוד, והאוכלוסייה הדתית לאומית בעיר הלכה והידלדלה.
מספר הנרשמים לבית ספר "סגולה" שהיה מזוהה עם החינוך הממלכתי דתי הלך וקטן.
הוא נסגר לקראת סוף שנות ה-90 ובמבנהו הישן ברחוב השומר שעבר שיפוצים והרחבה נפתח בית ספר חרדי לבנות "בית יעקב".
בית ספר "סגולה" עבר למבנה ברחוב מוהליבר 10 בבני ברק (בבניין שבו שכן בעבר בית ספר מוהליבר) והוא נקרא כיום בית ספר "סגולה ממלכתי דתי לבנים".
סמל בית הספר נשאר כפי שהיה בעת היווסדו.
במהלך שנת הלימודים של שנת 1971 נפטר הרב משה רוז'ה, מייסד בית הספר ומנהלו הראשון.
את מקומו מילא עד סוף שנת הלימודים הרב אברהם הרשלר שהיה מחנך אחת הכיתות.
משנת 2005 עד סוף שנת הלימודים תשע"ו (2016) ניהל את בית הספר הרב חגי ניצן.
כיום מנהלו הוא הרב עמוס מימון.
בטופולוגיה, סְגור סדרתי (מאנגלית: sequential closure) של תת-קבוצה במרחב טופולוגי הוא אוסף כל נקודות הגבול שלה.
במרחבים מטריים הגדרה זו שקולה להגדרת הסגור הרגיל.
מרחב שבו הסגור הסדרתי מתלכד עם הסגור הרגיל נקרא מרחב פרשה-אוריסון.
יהי מרחב טופולוגי, ותהי .
הסגור הסדרתי של מוגדר להיות: .
קבוצה היא סגורה סדרתית אם היא שווה לסגור הסדרתי שלה.
בניגוד למשתמע מהשם, סגור סדרתי של קבוצה אינו תמיד סגור סדרתית.
כל כדור סגור שווה לסגור הסדרתי שלו.
תמיד מתקיים , כאשר הוא הסגור הטופולוגי.
כל תת-קבוצה של מרחב דיסקרטי היא סגורה, ובפרט הסגור הסדרתי שלה שווה לה.
לכל שתי תתי קבוצות, ולכן גם לכל מספר סופי של תתי קבוצות.
במרחב מטרי, תת-קבוצה היא סגורה אם ורק אם היא שווה לסגור הסדרתי שלה.
במרחב מטרי, אם תת-קבוצה היא שלמה, אזי היא גם סגורה סדרתית.
ההפך נכון כאשר המרחב עצמו שלם.
סגונדה דיויסיון RFEF (בספרדית: Segunda División RFEF) היא ליגת הכדורגל הרביעית בחשיבותה בספרד, לאחר לה ליגה, לה ליגה 2 (סגונדה דיויסיון) ופרימרה דיויסיון RFEF.
הליגה הוקמה בסיום עונת 2020/21 כתוצאה מהקמת ליגה שלישית חדשה, פרימרה דיויסיון RFEF שהחליפה את הליגה השלישית הקודמת, הסגונדה דיוויסיון ב' שהפכה לליגה הרביעית הנוכחית ושמה שונה ל-סגונדה דיויסיון RFEF.
הליגה הרביעית הקודמת, הטרסרה דיוויסיון (בספרדית: Tercera División) הפכה לליגה החמישית ושמה שונה ל-Tercera División RFEF.
הליגה כוללת כמה קבוצות מילואים של קבוצות מהליגות הגבוהות יותר.
הליגה הרביעית הקודמת, הטרסרה דיוויסיון הוקמה בתחילה כליגה השלישית במבנה הליגות בספרד לקראת עונת 1929/1930, עונה אחת לאחר תחילת הליגות בספרד.
בעונתה הראשונה של הליגה, השתתפו 33 קבוצות שהתחלקו לשמונה בתים.
האלופה בכל בית השתתפה במשחקי הפלייאוף, בהם זכתה הקבוצה דפורטיבו קאסטיון כאלופה הראשונה של הליגה כשניצחה 2-3 את הקבוצה CF ברקלדו.
בשנת 1936, כאשר פרצה מלחמת האזרחים בספרד, הליגה, בדומה לשאר הליגות בספרד, בוטלה.
אך כאשר שאר הליגות התחדשו, הטרסרה דיוויסיון שהייתה אז הדרג השלישי במבנה הליגות הספרדי, בוטלה, ובמקומה היו ליגות אזוריות.
אולם, כעבור שנתיים בעונת 1942/1943 הליגה הוקמה מחדש.
הליגה המשיכה לשמש כליגה השלישית בספרד עד עונת 1977/1978, כאשר הליגה השלישית הקודמת, הסגונדה ב' הוקמה.
ב-2020 פדרציית הכדורגל הספרדית המלכותית (ה-RFEF) הודיעה על הקמה של ליגה שלישית חדשה, הפרימרה דיויסיון RFEF שהחליפה בתום עונת 2020/21 את הליגה השלישית הקודמת הסגונדה דיוויסיון ב.
בעקבות ההחלטה, שמה של הסגונדה דיוויסיון ב' שונה לסגונדה דיויסיון RFEF ובתום עונת 2020/21 הסגונדה דיויסיון RFEF הפכה לליגה הרביעית בחשיבותה.
הליגה הרביעית הקודמת, הטרסרה דיוויסיון, הפכה לליגה החמישית בחשיבותה ושמה שונה לטרסרה דיוויסיון RFEF.
סגי איתן (נולדה ב-21 בינואר 1954) היא מנהלת ישראלית המכהנת כמנכ"לית חברת הבנייה "פרץ בוני הנגב" משנת 2022. היא כיהנה כמנכ"לית חברת נכסים ובניין בשנים 2004–2019.
איתן גדלה במושב גאולים בת למשפחה מרובת ילדים להורים שעלו מתימן.
למדה בתיכון ממלכתי-דתי בר-אילן בנתניה במגמה ריאלית והייתה פעילה בתנועת בני עקיבא.
לאחר הלימודים ביצעה שירות לאומי כמורה בבית ספר יסודי בשכונה ד' בבאר שבע.
איתן למדה ראיית חשבון וכלכלה באוניברסיטת בר-אילן ובשנתה השלישית החלה לעבוד במשרד סומך חייקין, ביצעה סטאז' במשרד ולאחר מכן שימשה מנהלת תיקי לקוחות בהן חברת אזורים.
לאחר חמש שנים עברה לעבוד בחברת אזורים בה הועסקה כחשבת, סמנכ"לית כספים ומשנה למנכ"ל.
באוגוסט 2004 מונתה למנכ"לית חברת הנדל"ן נכסים ובניין מקבוצת IDB.
בפברואר 2019 הודיעה על עזיבתה.
היא מכהנת כדירקטורית בלתי תלויה בחברת מליסרון ודירקטורית חיצונית בחברת ג'נסל.
ביוני 2022 מונתה למנכ"לית חברת פרץ בוני הנגב.
איתן חברה במועצה המנהלית של בנק ישראל.
היא בוגרת התוכנית לניהול מתקדם בבית הספר לעסקים של אוניברסיטת הרווארד.
איתן נשואה לשמואל ואם לשלושה.
סגולה היא ביטוי לתכונות או יכולות מיוחדות שיש לחפץ, למעשה טקסי או לאדם, הפועלים על פי מאגיה או אמונה להתגשמות משאלות שונות.
הביטוי "סגולה" מתרחב גם על כל דבר הנראה כנוגד את דרך הטבע.
השימוש בביטוי "סגולה" החל נפוץ בימי הביניים, בשימוש עם סגולות לשמירה או לתועלת כלשהי עבור אדם המאמין בהם.
במאגיה של ימי הביניים, המונח סיגיל שימש בדרך כלל כדי להתייחס לסימנים נסתר המייצגים מלאכים ושדים שונים שהמתרגל עשוי לזמן.
בהקשר זה המונח sigil או sigilla נובע מהמילה הלטינית sigillum, שפירושה "חותם".
סגולות נפוצות ביהדות הן קמעות מרבנים מקובלים אשר עוסקים בתורת הקבלה.
יש הנוהגים להגיד פסוקים מסוימים המסוגלים לישועה, או ללכת לקברי צדיקים מתקופת התנאים או תקופות מאוחרות יותר כגון תקופת החסידות, כדי להינצל משעת צרה או לבקש ישועה.
חוקרים כגון גרשם שלום ומשה אידל הראו כי הרבה מן הסגולות המופיעות בספרות היהודית אינן ממקור יהודי.
אחת הסגולות במזרח אירופה הייתה ענידת עגיל לשמירה, הרב מנחם צבי ריבקין ענד עגיל עד יומו האחרון, כסגולה לשמירה בהמלצת הרב שמואל שניאורסון.
כך תיאר שאול טשרניחובסקי סגולה זו שניתנה לו בילדותו:
כבר בתקופת התנאים מוצאים את השימוש בסגולות.
בתלמוד מובאים סיפורים שונים על שימוש בסגולות.
סגולה לשמירה מכל רע הוא הביטחון בה', כפי שמובא במסכת מנחות: "בטחו בה' עדי עד כי ביה ה' צור עולמים.
אמר ליה: כל התולה ביטחונו בהקב"ה, הרי לו מחסה בעולם הזה ולעולם הבא".
סגולה לשמירת הדרך היא לוויה.
מובא במסכת סוטה: "כל שאינו מלוה ואינו מתלווה כאילו שופך דמים".
ועוד (שם): "כל המלווה את חברו ארבע אמות בעיר אינו ניזוק" (האדם שיצא לדרך אינו ניזוק).
סגולה להצלה מפחד מובאת במסכת מגילה: "מאן דמבעת, אף על גב דאיהו לא חזי מזליה חזי.
ותקנתו, ידלג מדוכתיה ארבע גרמידי, או ליקרי קריאת שמע, או יאמר עזי דבי טבחא שמינא מינאי".
סגולה לשעת צרה היא להגיד לעילוי נשמת רבי מאיר בעל הנס: "אלהא דמאיר ענני".
הסגולה מקורה במעשה המובא במסכת עבודה זרה, י"ח.
מסופר שרבי מאיר הבטיח לסוהר שישחרר את גיסתו מבית בושת, שבו הוחזקה על ידי הרומאים כעונש, אם יאמר כדי להינצל "אלהא דמאיר ענני", והבטחתו התקיימה.
בשל סיפורים אלו התפתחה אמונה עממית רווחת כי רבי מאיר הבטיח ישועות לכל מי שינדב צדקה לעילוי נשמתו לעניי ארץ ישראל.
על כן, ישנם רבים שהולכים להתפלל ליד מה שנחשב לקברו, ותורמים כסף לצדקה.
לפי המנהג, בשעת נתינת הצדקה אומרים "אלהא דמאיר עננו" פעם אחת או שלש או שבע פעמים.
סגולית דו-גונית (שם מדעי: Janthina janthina) היא מין חילזון ימי טורף בסוג סגולית שבמשפחת הסגוליתיים (Janthinidae).
חילזון זה נפוץ בימים רבים בעולם, בהם הים התיכון, וניתן למצאו גם בחופי ישראל.
הקונכייה שלו נחשבת ליפה ומרשימה, וגודלה כ-18–38 מילימטר.
גודל הקונכייה של תת-המין J.
bicolor הנפוץ בחופי ישראל לרוב אינו עולה על 20 מילימטר.
צבע הקונכייה הוא סגול-כחול, והיא כוללת משטחים סגולים בוהקים לצד משטחים בצבע סגול-כחול בהיר דהוי.
צורתה כדורית ובה 3–4 פיתולים.
מכיוון שחילזון זה "נתלה הפוך" על המצוף אותו הוא מפריש, צבעי הצללת הנגד של הקונכייה שלו הפוכים: חלקה הגחוני סגול כהה ואילו חלקה הגבי (הצריח) סגול בהיר יותר.
רק בשלב הפגית (וליגר) יש לו מכסה גירני (operculum), אותו הוא מאבד בהתבגרותו כדי שיוכל לצוף.
לסגולית הדו-גונית ראש גדול על צוואר גמיש.
מדובר בחילזון פלגי, שחי בחלק העליון של מי הים.
הוא צף על פני המים באמצעות מצוף (המכונה "רפסודה") העשוי מריר קרוש הכולא בועות אוויר אותו הוא מפריש מרגלו.
במהלך הציפה, פתח הקונכייה והרגל פונים כלפי מעלה.
הסגולית ניזונה מהידרתים, מדוזות סוכך קטנות, מפרשונים ושטרגליים השוחים בחלק העליון של המים.
כאשר היא מותקפת היא מפרישה נוזל סגול מבלוטה תת-זימית.
הסגולית מתחילה את חייה כזכר וכאשר הוא מתבגר הוא הופך לנקבה.
את הבצים שהיא מטילה היא שומרת בגופה עד שהן מתפתחות לשלב הפגית.
הסגולית הדו-גונית חייה בים הפתוח (מין פלגי), בשכבת המים העליונה, לרוב צפה באמצעות ריר קרוש המופרש מרגלה.
היא נפוצה בימים חמים ובימים טרופי.
תחום תפוצתה כולל ימים רבים, לרבות האוקיינוס השקט, האוקיינוס ההודי והאוקיינוס האטלנטי.
bicolor נפוץ במזרח האוקיינוס האטלנטי ובים התיכון.
סערות חזקות לעיתים משליכות סגוליות אל חוף הים.
סגולית מבהיקה (שם מדעי: Janthina globosa) היא מין חילזון ימי טורף בסוג סגולית שבמשפחת הסגוליתיים (Janthinidae).
הקונכייה שלו נחשבת ליפה ומרשימה, וגודלה כ-20–40 מילימטר (הגודל המרבי שתועד היה 38.5 מ"מ).
צבע הקונכייה הוא סגול בוהק, ובו גוני כחול-סגול בהירים ולרוב גם משטחים בצבע סגול בהיר דהוי.
מכיוון שהוא "נתלה הפוך" על המצוף אותו הוא מפריש, צבעי הצללת הנגד שלו הפוכים: חלקו הגחוני סגול כהה ואילו חלקו הגבי (הצריח) סגול בהיר יותר.
לסגולית המבהיקה ראש גדול על צוואר גמיש.
הסגולית ניזונה מהידרתים ומדוזות סוכך קטנות המרחפות בחלק העליון של המים.
את הביצים שהיא מטילה היא שומרת בגופה עד שהן מתפתחות לשלב הפגית.
הסגולית המבהיקה חייה בים הפתוח (מין פלגי), בשכבת המים העליונה, לרוב צפה באמצעות ריר קרוש המופרש מרגלה.
היא חיה גם בים התיכון.
סערות חזקות לעיתים משליכות סגוליות אל חוף הים וניתן לראותם בימי חורף סוערים בחופי ישראל הצפוניים.
סגי (בהונגרית: Szegi) הוא כפר קטן במחוז בורשוד-אבאוי-זמפלן שבצפון מזרח הונגריה.
הכפר נקרא עד שנת 1914 פוסטסג (Pusztaszeg) ובשנת 1950 התאחד עם בודרוגקישפלוד (Bodrogkisfalud) לכפר בשם בודרוגסגי Bodrogszegi ובשנת 1991 נפרדו בחזרה לשני הכפרים, סגי ובודרוגקישפלוד.
כמו כפרים רבים באירופה גם אוכלוסיית סגי קטנה משמעותית בעשרות השנים האחרונות מ-360 תושבים בשנת 1991 עד 260 תושבים בשנת 2018 (ירידה של כ-27%).
בסגי חיו עשר משפחות יהודיות שתאריך התיישבותן במקום לא ידוע.
בעקבות הקרע ביהדות הונגריה במאה ה-19 הקהילה הצטרפה לזרם האורתודקסי.
במקום היה בית כנסת ובית קברות ושרותי הדת סופקו על ידי קהילת בודרוגקרסטור.
בראשית שנות הארבעים גויסו שלושה מיהודי סגי לעבודות כפייה ואיש מהם לא חזר עם תום המלחמה.
באפריל 1944 נלקחו יהודי המקום לגטו שהוקם בשאטוראליאויהיי יחד עם שאר יהודי המחוז.
כמה ימים לפני חג השבועות שולחו לאושוויץ.
לאחר המלחמה חזרו 12 ניצולים והקימו אנדרטה לזכר הנספים בשואה וכעבור זמן קצר עזבו את הכפר.
"סגול בהיר" הוא סינגל של הזמר-יוצר הישראלי מרגי, שיצא לאור ב-11 ביוני 2021. השיר הוא הסינגל הראשון של מרגי לשנת 2021, והוא נכתב והופק על ידי מרגי, יחד עם יובל מעיין.
נכון לנובמבר 2025, לשיר יש למעלה מ-5.3 מיליון צפיות ביוטיוב.
מרגי סיפר כי תחילה, פחד להוציא את השיר, ואמר כי "לא ידעתי בדיוק איך להתמודד איתו, שלא נדבר על להוציא אותו.
אבל לראות איך כל אחד מהאנשים שהכי קרובים אליי בוכה כשהוא שומע אותו, גרם לי להבין שבאותו הלילה עם יובל מעיין באולפן קרה משהו מיוחד.
ושהסיבה שפחדתי ממנו הייתה כי הוא היה ספר פתוח, כן, ואמיתי.
כמה ימים אחר כך עליתי על המטוס ללוס אנג'לס, ובטיסה החלטתי שכשאחזור לארץ – אני רוצה להביא אותו איתי".
בפרוגי, פורסמה ביקורת חיובית עבור השיר, בה תואר השיר כ"בלדת פרידה מרגשת ונוגעת במיוחד" ונכתב כי "מרגי הוכיח שוב שעם כמה שהוא ווקאליסט עם קול מרשים - הוא יודע לרגש גם בשקטים".
לעומת זאת, דודי פטימר ממעריב אונליין נתן לשיר ביקורת שלילית, ואמר כי מרגי "בולע את המילים, מתבכיין, משתמש בחריזה פשוטה ולא מעניינת, מתיימר להציג רצינות אך התוצר לא יותר מבדיחה.
בהצלחה למי שיצליח לשרוד ולהאזין לכל השיר – אני לא הצלחתי".
הסגוסיני היו שבט גאלי ששכן סביב העיר סוסה, פימונטה, איטליה של ימינו, על גבול איטליה-צרפת, במעברי האלפים, בתקופת הברזל.
הם מוזכרים בתור Segosianō̃n (Σεγοσιανῶν) על ידי סטראבון (תחילת המאה ה-1 לספירה), בתור Segousianō̃n (Σεγουσιανῶν) על ידי תלמי (המאה ה-2 לספירה]), כ-Segusinorum Segusa על "קשת סוסה" כ-Segusinae על כתובת הקדשה בחריתה.
השם האתני Segusini הוא צורה לטינית של הגאלית העתיקה Segusinoi.
זה אומר "אנשי סגוסיו", בעצמו מהשורש "סגו" - (ניצחון, כוח).
הסגוסיני שכנו בעמק הדוריה , סביב סגוסיו (סוסה המודרנית).
הטריטוריה שלהם הייתה ממוקמת מזרחית למדולי ובלאקי, דרומית לאקיטאבונס, וממערב לאימרי ולטאוריני.
העיירה הראשית שלהם, סגוסיו, שלטה על המסלול מעל מעבר מונז'נוור ששימש כשער הכניסה לחצי האי האיטלקי.
לסגוסיו היה חוק לטיני כנראה מתקופת אוגוסטוס קיסר (27 לפנה"ס–14 לספירה) והיה מוניקיפיום מתקופת נירון (54–58 לספירה).
הוא נכבש על ידי קונסטנטינוס בשנת 312 לספירה.
העדות עליהם היא על קשת סוסה, שהוקמה על ידי קוטיוס (מרקוס יוליוס קוטיוס היה מלך התושבים הקלטים והליגוריים של המחוז הרומי ההררי אז הידוע כאלפס טאורינה וכיום כאלפים הקוטיים בתחילת המאה ה-1 לפני הספירה).
במתמטיקה שדות שהם סגור אלגברי של שדה סופי משחקים תפקיד חשוב בהבנת שדות ממאפיין חיובי ובגאומטריה אלגברית אריתמטית.
סגורים אלגבריים של שדות סופיים מאותו המאפיין הם איזומורפיים.
לכן די לחקור את הסגור האלגברי של השדה הסופי עבור כל ראשוני.
שדה זה (שהוא יחיד עד כדי איזומרפיזם לא קאנוני) מסומן ב- .
אם אז אפשר לסמן את אותו השדה גם ב -.
כמו כן, לפעמים מסמנים שדה זה ב- באנלוגיה עם הסימון עבור שדות סופיים (נקראים גם שדות גלואה)
ככול סגור אלגברי, ניתן לבנות את באמצעות הבנייה הכללית של סגור אלגברי.
אולם בנייה זו איננה מפורשת ומשתמשת באקסיומת הבחירה.
אולם, במקרה זה ישנן בניות מפורשות יותר שלא משתמשות באקסיומת הבחירה.
לדוגמה, ניתן לבחור שיכון של לתוך לכול ואז להגדיר את בתור איחוד עולה:
גם בנייה זו דורשת איסוף בחירות, הן השיכונים הנ"ל והן הבנייה עצמה של השדה הסופי דורשת בחירה מסוימת, אולם לא קשה לבצע בחירות אלה באופן אחיד (אם כי שרירותי למדי) גם ללא שימוש באקסיומת הבחירה.
את הסדרה אפשר להחליף בכל סדרה של מספרים טבעיים כך שכל איבר בסדרה מחלק את האיבר העוקב לו, וכך שכל מספר טבעי מחלק את אחד מאברי הסדרה.
השדה הוא שדה סגור אלגברית ממאפיין .
ככזה הוא שקול סדר ראשון לכל שדה סגור אלגברית ממאפיין .
יתר על כן, השדה הוא הקטן ביותר בין השדות הסגורים אלגברית ממאפיין .
זאת במובן שעבור כל שדה סגור אלגברית ממאפיין קיים שיכון מ ל-.
שיכון זה אינו קאנוני, אך תמונתו מוגדרת באופן יחיד.
חבורת האוטומורפיזמים של היא חבורת גלואה האבסולוטית של .
זו איזומרפית לחבורה - ההשלמה הפרו-סופית של .
תתי השדות של הם בדיוק ההרחבות האלגבריות של .
בפרט הן כולן הרחבות גאלוה של וכולם שדות מושלמים.
הם כולם גם איחודים של שדות סופיים.
דוגמה טיפוסית לשדה סגור אלגברית ממאפין
כיוון ש - שקול סדר ראשון לכל שדה סגור אלגברית ממאפין , כל טענה מסדר ראשון שמוכיחים בשבילו תקפה עבור כל שדה סגור אלגברית ממאפין .
מאידך, פשוט יותר משאר השדות האלה, למשל כיוון שהוא איחוד של שדות סופיים.
זה מאפשר להוכיח טענות מסוימות עבורו ביותר קלות, ולהסיק אותם לשדות אחרים.
לעיתים ניתן להרחיב הסקה זו לשדות שאינם סגורים אלגברית ואף שדות ממאפינים אחרים, לעיתים ניתן להרחיב שיטה זו אף לטענות שאינן מסדר ראשון.
דוגמה קלאסית לשימוש בשיטה זו היא משפט אקס-גרותנדיק.
באופן כללי, אחת הדרכים המקובלות לחקור שאלות ואובייקטים מעל שדה היא לחקור את אותם האבייקטים מעל הסגור האלגברי שלו (למעשה יש צורך בסגור הספרבילי, אך לשדות מושלמים זה אותו הדבר) ביחד עם פעולת חבורת גלואה עליהם.
במקרה שהשדה k הוא שיטה זו הופכת ליעילה אף יותר משתי סיבות:
חבורת גלואה נוצרת על יד אוטומורפיזם אחד (בתור חבורה פרו-סופית).
אוטומורפיזם זה נקרא אוטומורפיזם פרובניוס והוא מהווה העלאה בחזקת .
אוטומורפיזם פרובניוס הוא פולינום מהשדה לעצמו - זאת אומרת שניתן להביע אותו בעזרת פעולות השדה ויש לו משמעות עבור כל אלגברה מעל השדה.
היתרון השני שימושי במיוחד בגאומטריה אלגברית.
הוא מאפשר להגדיר את הפרובניוס הגאומטרי.
עבור כל יריעה המוגדרת מעל ניתן להגדיר יריעה המוגדרת על ידי אותן המשוואות, אך מעל .
הפרובניוס הגאומטרי הוא אנדומרפיזם של .
עבור יריעה אפינית ניתן להגדיר אנדומרפיזם זה על ידי העלאה בחזקת את כל אחת מהקואורדינטות המתארות את הנקודה.
קל להרחיב הגדרה זו להגדרה כללית.
בניה זאת ייחודית להרחבה ואין לה אנלוגיה להרחבה כללית .
זאת בשונה מהפרובניוס האריתמטי שגם הוא פועל על היריעה , אך הוא אינו מורפיזם המוגדר מעל השדה אלא רק מורפיזם המוגדר מעל .
בשונה מהפרובניוס האריתמטי, הפרובניוס הגאמטרי אינו אוטומורפיזם.
עם זאת, הוא פועל כאוטומורפיזם על קבוצת הנקודות .
ניתן להשתמש בפרבניוס הגאומטרי על מנת לחקור את קבוצת הנקודות באופן הבא: קבוצה זו היא קבוצת נקודות השבת של הפרובניוס הגאומטרי.
רעיון זה עומד בבסיסן של השערות וייל (והוכחתן) ושל נוסחת גרותנדיק-ליפשיץ.
ניתן להתאים רעיון זה לכל שדה סופי על ידי החלפת אנדומורפיזם פרבניוס בחזקה שלו (שגם נקראת לעיתים אנדומורפיזם פרבניוס).
סגל דיפלומטי הוא אוסף הדיפלומטים הזרים בעלי מינוי לשרת במדינה מסוימת, או בארגון בינלאומי.
יש והביטוי כולל אך ורק את ראשי המשלחות הדיפלומטיות אשר הגישו את כתב האמנתם (שגרירים, וכדומה) ואשר מייצגים את מדינתם במדינה זרה.
הסגל הדיפלומטי מתכנס בדרך כלל רק לציון אירועים ממלכתיים במדינה שבה הוא משרת, כגון מעמדי הכתרה, מינוי ממשלה, יום עצמאות, או יום פתיחת דיוני הפרלמנט, בהתאם לנוהג באותה מדינה.
הסגל הדיפלומטי עשוי אף להתכנס בארמון הנשיאות, או המלכות, כדי להביא את ברכת ראשי מדינותיהם לכבוד השנה החדשה, למדינה שבה הם משרתים.
לעיתים קיים בלבול בין המונח "הסגל הדיפלומטי" כמתואר לעיל, לבין המונח "השירות הדיפלומטי" המתייחס לאוסף הדיפלומטים מאותה מדינה המשמשים כשליחיה במדינות זרות רבות.
קיימות מדינות שאינן נותנות מעמד רשמי לסגל הדיפלומטי, אולם יש והסגל הדיפלומטי מופיע ברשימת סדרי הקדימה הממלכתיים.
במדינות רבות בעולם, ובמיוחד ביבשת אפריקה, ראשי משלחות של ארגונים בינלאומיים (כגון, האומות המאוחדות, האיחוד האירופי, הצלב האדום, ועוד) הם חלק מן הסגל הדיפלומטי, ומקבלים את הזכויות המגיעות לחבריו.
ברוב מדינות העולם לוחיות הרישוי של כלי הרכב השייכים לחברי הסגל הדיפלומטי נושאות את הקידומת CD לצד מספר הרישוי, ראשי תיבות של המונח סגל דיפלומטי (corps diplomatique) בצרפתית.
בחלק מארצות העולם, השגריר בעל הוותק הרב ביותר באותה מדינה, או השליח האפיפיורי (נונציו) במדינה, נושא את התואר ראש הסגל הדיפלומטי, ולעיתים מוענק לו מקום גבוה בסדרי הקדימה הממלכתיים.
כך למשל, בסדרי הקדימה הממלכתיים בניו זילנד, ראש הסגל הדיפלומטי ניצב לפני סגן ראש הממשלה, המושל הכללי לשעבר, ונשיא בית המשפט העליון.
ראש הסגל הדיפלומטי עשוי אף לדאוג לתאום בין הנציגים הדיפלומטיים הזרים, ובמגעים שבינם לבין ראשי המדינה המארחת.
ראש הסגל הדיפלומטי עשוי לדון עם המדינה המארחת ביישום היבטים שונים של אמנת וינה בדבר יחסים דיפלומטיים או חסינות דיפלומטית.
כך למשל, תשלום קנסות, או מיסים, על ידי חברי משלחות דיפלומטיות.
ראש הסגל מייצג הדיפלומטים הזרים בעניינים הנוגעים לסגל כולו.
מינויו של השליח האפיפיורי לראש הסגל הדיפלומטי מקורו בהוראת סעיף 4 לפרוטוקול מיום 9 ביוני 1815 של קונגרס וינה, הקובע תפקיד זה לשליח האפיפיורי.
בדרך כלל, השליח האפיפיורי מכהן כראש הסגל הדיפלומטי במדינות שבהן נצרות קתולית היא הדת הרשמית במדינה, או הדת העיקרית בין תושביה.
בהיעדר נונציו מקובל שראש הסגל הוא השגריר המבוגר ביותר ("זקן הסגל הדיפלומטי"), או השגריר המכהן זמן רב ביותר במדינה.
באלגברה, קבוצה נקראת סגורה תחת פעולה מסוימת המוגדרת עליה, כאשר הפעלת הפעולה על איברי הקבוצה נותנת איבר הנכלל אף הוא בקבוצה.
קבוצת המספרים השלמים החיוביים, למשל, סגורה תחת פעולות החיבור והכפל, משום שחיבור של כל שני מספרים שלמים חיוביים נותן מספר שלם חיובי, וכך גם כפל של שני מספרים שלמים חיוביים, אך אינה סגורה תחת חיסור וחילוק, משום שיש פעולות חיסור שתוצאתן היא מספר שלילי, ויש פעולות חילוק שתוצאתן היא שבר.
לעומת זאת, קבוצת המספרים החיוביים (לא רק שלמים) סגורה לפעולות החיבור והכפל ואינה סגורה לחיסור בדומה לקבוצת המספרים השלמים החיוביים, אך בנוסף היא גם סגורה לחילוק, היות שחיובי חלקי חיובי יהיה תמיד חיובי.
אם קבוצה אינה סגורה ביחס לפעולה נתונה, אפשר להרחיב אותה באופן שהקבוצה החדשה תהיה סגורה.
לדוגמה, פעולת החיסור מוגדרת בין המספרים הטבעיים רק באופן חלקי ( הוא מספר טבעי, אבל אינו כזה), והמעבר לקבוצת המספרים השלמים פותר את הבעיה, משום שהחיסור של שני מספרים שלמים הוא מספר שלם.
במונח 'הקבוצה סגורה ביחס ל-' משתמשים באופן רחב יותר, גם כאשר אין מדובר בסגירות ביחס לפעולה, במובן הצר של המלה.
למשל, סיגמא אלגברה היא משפחה של קבוצות, הנדרשת (בין השאר) לקיים את התנאי הבא: אם סדרת הקבוצות שייכות כולן למשפחה, אז גם האיחוד שלהן שייך למשפחה.
בקיצור, אומרים שסיגמא-אלגברה "סגורה תחת איחוד בן מנייה".
באוניברסיטאות, במכללות ובמכוני מחקר, הסגל האקדמי הוא סגל המורים והחוקרים של המוסד, המובילים את פעילותו האקדמית.
חברי הסגל האקדמי הבכיר מעבירים הרצאות ומנחים סמינרים בתחום התמחותם.
כמו כן הם עוסקים במחקר מתקדם בתחומם ואמורים לחנוך אקדמאים צעירים שבבוא היום יחליפו אותם.
האיזון בין מטלות הסגל האקדמי הבכיר תלוי במוסד, במקום ובזמן.
לדוגמה, בחלק מהאוניברסיטאות בארצות הברית (ובכל האוניברסיטאות האירופאיות) חברי הסגל האקדמי הבכיר זוכים לקידום רק על בסיס הישגיהם המחקריים, ואילו באוניברסיטאות פרטיות בארצות הברית איכות ההוראה מהווה מרכיב חשוב בקידום.
בישראל, למשל, הסגל האקדמי נחלק לשני מרכיבים עיקריים:
המסלול הנלווה מיועד לחברי סגל בעלי מוניטין וכישורים יוצאי דופן (כדוגמת יוצרים/מומחים/מובילים בתחומם המקצועי), שהישגיהם אינם נופלים מן ההישגים הנדרשים מחברים בדרגות המקבילות במסלול הרגיל (על אף סוג הכישורים השונה).
למרות השוני הקיים בין המוסדות האקדמיים, ברוב המוסדות בארץ ניתן לקבל מינוי קבוע (כלומר, קביעות אקדמית) החל מדרגת מרצה בכיר במסלול הרגיל, מדרגת מורה במסלול המקביל, ומדרגת פרופסור חבר נלווה במסלול הנלווה.
סגל אקדמי זוטר, הכולל עוזרי הוראה (בדרך כלל תלמידים לתואר שני או שלישי), עמיתי הוראה ומורים מן החוץ.
מספר חברי הסגל הבכיר בשנת הלימודים תשפ"ד היה 9,185, מהם כ-6,200 באוניברסיטאות וכ-3,000 במכללות.
על פי הלשכה המרכזית לסטטיסטיקה, בשנת הלימודים תשפ"א היו 35,325 אנשי סגל אקדמי (בכיר וזוטר) באוניברסיטאות ובמכללות האקדמיות, לעומת 34,237 בשנת הלימודים הקודמת (גידול של 3.2%).
במהלך העשור האחרון, נוספו כ-9.2 אלף אנשי סגל.
קצב השינוי השנתי במספר אנשי הסגל האקדמי היה 3.1% בממוצע לשנה.
מספר המשרות המלאות בשנת הלימודים תשפ"א היה 14,801 לעומת 14,696 בשנת הלימודים הקודמת (גידול של 0.7%), בהתאמה לכך שרוב חברי הסגל הזוטר מועסקים במשרות חלקיות.
במהלך העשור האחרון, נוספו כ-3.0 אלף משרות מלאות.
קצב השינוי השנתי במספר המשרות המלאות היה 2.2% בממוצע לשנה.
בשנת הלימודים תשפ"א מספר שעות העבודה של אנשי הסגל האקדמי היה כ-149.6 אלף שעות, לעומת כ-144.6 אלף שעות בשנת הלימודים הקודמת (גידול של 3.5%).
במהלך העשור האחרון, נוספו כ-35.4 אלף שעות עבודה.
קצב השינוי השנתי במספר שעות העבודה היה 2.7% בממוצע לשנה.
בשנת הלימודים תשפ"א מספרם של אנשי הסגל האקדמי החדשים עמד על כ-4,096 אנשי סגל, לעומת 5,017 בשנת הלימודים הקודמת (קיטון של 18.4%).
במשא ומתן על תנאי עבודתם של חברי הסגל האקדמי בישראל, הם פועלים באמצעות שני ארגונים נפרדים בכל אוניברסיטה, אחד לסגל הבכיר והאחר לסגל הזוטר.
ארגונים אלה משתפים פעולה ביניהם באמצעות שני ארגונים ארציים:
המועצה המתאמת של הסגל האקדמי הבכיר.
הפורום המתאם של ארגוני הסגל האקדמי הזוטר.
בדו"ח שהגישה ביולי 2015 הוועדה לקידום ולייצוג נשים במוסדות להשכלה גבוהה, בראשותה של נשיאת האקדמיה הלאומית הישראלית למדעים פרופ' רות ארנון, נקבע ששיעור הנשים בסגל האקדמי הבכיר בישראל נמוך במיוחד בהשוואה למדינות המערב והוא כ-29% באוניברסיטאות וכ-39% במכללות המתוקצבות.
סֶגְמֶנְטַצְיָה (בעברית: הַקְטָעָה) - הוא מונח בראייה ממוחשבת שמתייחס לתהליך של חלוקת תמונה דיגיטלית למקטעים (סגמנטים) כאוספים של פיקסלים הנמצאים זה ליד זה בתמונה.
מטרת התהליך היא לפשט או לשנות את הייצוג של התמונה לאוסף של אובייקטים בעלי משמעות שניתן להתייחס אליהם לאחר מכן על ידי אלגוריתמים אחרים לראייה ממוחשבת או לעיבוד תמונה, כגון מציאת גבולות או קווים.
התוצאה של התהליך היא אוסף של מקטעים זרים המכסים את התמונה כולה.
ההפרדה נעשית על סמך תכונות של פיקסלים כגון צבע, בהירות, מרקם וכדומה.
האופן הפשוט ביותר בו ניתן לבצע סגמנטציה לתמונת רמות אפור (תמונת שחור לבן, בעלת ערוץ צבע יחיד) הוא הפעלת סף.
בוחרים ערך רמת אפור, מגדירים כל פיקסל מעל ערך זה לסגמנט אחד, וכל פיקסל מתחת לערך זה לסגמנט אחר.
באמצעות אלגוריתמים לאִשְׁכּוּל (או ניתוח אשכולות) ניתן לחלק תמונה לסגמנטים (חלקים) אחידים יחסית, הנבדלים ביניהם.
אִשכול kmeans: בדרך כלל בשימוש עם מרחק אוקלידי.
אִשכול EM: משתמש ב-maximum likelihood, והוא קיבוץ רך שבו כל פיקסל משויך לאשכול מסוים בהסתברות כלשהי בין 0 ל-1 (כאשר סכום ההסתברויות הנ"ל שווה ל-1).
בישראל, סגירת תיק פלילי היא הליך מנהלי, הננקט במסגרת חקירה משטרתית בעניין חשד לעבירה פלילית.
סגירת התיק הפלילי פירושה הפסקת החקירה בחשד זה, מבלי להעמיד את החשוד לדין פלילי.
סגירת תיק פלילי מוסדרת בסעיף 62 לחוק סדר הדין הפלילי [נוסח משולב], תשמ"ב-1982 (להלן "החוק"):
דהיינו, לפי הסעיף הסגירה אפשרית משני טעמים:
חוסר ראיות: אין ראיות מספיקות שיביאו להרשעתו של החשוד אם יועמד לדין.
נסיבות שאינן מתאימות להעמדה לדין: נמצאו ראיות לביצוע העבירה על ידי החשוד, אך חומרת המעשה, נסיבות אישיות של החשוד, שיקולי כוח-אדם של המדינה וכדומה מצדיקים הפסקת ההליך הפלילי, משום שברור שכתוצאה מכך לא ייגרם נזק לאינטרס הציבורי.
הודעה על סגירת התיק תמסר הן לחשוד והן למתלונן, ולחשוד תנתן אף הודעה על עילת הסגירה.
החשוד רשאי לפנות בבקשה לשינוי עילת הסגירה והמתלונן רשאי לערור על עצם הסגירה.
החל מ-1 בינואר 2019 עילת הסגירה תינתן רק לחשוד בעבירת מין או אלימות.
חשוד בעבירה אחרת רשאי לברר את עילת סגירת התיק באמצעות פנייה למשטרה.
נסיבות שאינן מתאימות להעמדה לדין (בעבר: היעדר עניין לציבור)
ההחלטה שלא לחקור תלונה כלל ועיקר, כאשר טרם נאספו ראיות בעניינה ולמעשה מדובר באי חקירה משום ש"נסיבות העניין בכללותן אינן מתאימות לפתיחה בחקירה", מסורה, לפי סעיף 59 לחוק, בידיו של קצין משטרה בדרגת פקד, ובלבד שאין המדובר בעבירה מסוג פשע:
ההחלטה לסגור תיק מסיבה זו בהמשך התהליך מסורה בידי קצין משטרה המכהן כראש יחידת תביעות או קצין משטרה המשמש כתובע והוסמך לכך בעבירות מסוג עוון, ובידיו של פרקליט מחוז (או פרקליט בכיר שהוא הסמיכו לכך) בעבירות מסוג פשע.
היעדר אשמה לעומת חוסר בראיות
עם השנים נוצרה סיבה שלישית שזכתה לכינוי היעדר אשמה, דהיינו שאין שמץ של ראיות כנגד החשוד, ולמעשה החקירה מלמדת שאין כל בסיס לחשד שהועלה נגדו.
בנסיבות אלה, ראוי שהתיק ייסגר ולא יותיר כתם ברישומיו של החשוד, כדברי סעיף 62(ב) סיפא:
וכך מנחה פרקליט המדינה את ציבור התובעים בהידרשם לעילת הסגירה - "חוסר ראיות" מול "היעדר אשמה":
שאלת העילה המתאימה נדונה בבג"ץ בעתירה של אדם שנחשד באונס וביקש להחליף את עילת סגירת התיק מ"חוסר ראיות מספיקות" ל"העדר אשמה".
העתירה נדחתה, בנימוק ש"חומר החקירה בעניינו של העותר כולל ראיות מחשידות, אשר, על-פי כל אמת מידה, מותירות ספק בדבר חפותו".
סֶגִין או ε בקסיופאה הוא הכוכב העמום ביותר והמזרחי ביותר מבין חמשת הכוכבים שיוצרים את האסטריזם בצורת האות W שמהווה את החלק הבולט של קבוצת הכוכבים קסיופאה, עם בהירות נראית מדרגה 3.37. מקור שמו של הכוכב אינו ידוע.
כ-3.9 מעלות ממערב-דרום-מערב לכוכב, סמוך לקו המחבר אותו עם רוכבה, נמצא הצביר הפתוח M103.
סגין הוא כוכב הסדרה הראשית כחול מסוג ספקטרלי B3 Vp (לפעמים מסווג כענק כחול מסוג ספקטרלי B3 IIIp), כאשר הסימון p מציין ספקטרום לא שגרתי, במקרה זה קווי בליעה חלשים מהרגיל של הליום.
מסתו מעט מעל 9 מסות שמש, רדיוסו קרוב ל-7 רדיוסי שמש, טמפרטורת פניו כ-14,250 קלווין והוא מאיר בעוצמה של פי 600 מעוצמת ההארה של השמש באור נראה, אך בשל טמפרטורת פניו הגבוהה רוב קרינתו היא בתחום העל-סגול, כך שעוצמת קרינתו הכוללת היא בערך פי 2,000 מעוצמת ההארה של השמש.
סגין מסתובב על צירו במהירות שנראית נמוכה יחסית לכוכבים מסוגו - כ-50 קילומטר בשנייה בלבד.
מצד שני, ספקטרום הכוכב מראה על קיומה של מעטפת חומר המקיפה אותו ואופיינית לכוכבים בעלי מהירות סיבוב גבוהה שגורמת לזריקת חומר מהכוכב.
ייתכן שקו הראייה אל הכוכב קרוב לציר הסיבוב שלו ולכן רק נראה שמהירות הסיבוב נמוכה בעוד שהיא למעשה גבוהה בהרבה.
סגן הכהנים הוא התואר לכהן האחראי על עבודת כל הכהנים בבית המקדש.
כמו כן, הסגן מיועד להחליף את הכהן הגדול אם ייפסל לעבודת המקדש.
לפיכך היה הסגן השני בחשיבותו לכהן הגדול, כפי שמעיד רבי חנניה סגן הכהנים:
פעמים רבות מופיע התואר במקורות רק בביטוי "הסגן".
כך למשל מוזכר סגן הכהנים במשנה העוסקת בעבודת יום הכיפורים במקדש:
ומשנה זו פירש רש"י בשם רבותיו כך:
ביטוי נוסף לחשיבותו של הנושא במשרת הסגן אנו רואים במעמד ניחום אבלים בו משתתף הכהן הגדול:
שנים משלושת הסגנים הידועים לנו בשמם מן הספרות התלמודית או יוסיפוס פלביוס הם: רבי חנניה סגן הכהנים ואלעזר בן חנניה.
סגיזאורוס (שם מדעי: Segisaurus; מילולית: "לטאת קניון סגי") הוא סוג דינוזאור תרופוד קדום, אשר חי באמריקה הצפונית לפני 183 מיליון שנים, בתחילת תקופת היורה.
המאובנים שלו התגלו באריזונה ותואר ב-1936 בידי החוקר צ'ארלס לואיס קאמפ.
הוא נקרא על שם הקניון בו התגלה (Tsegi Canyon) והוא הדינוזאור היחיד הידוע מהאזור.
דינוזאור זה השתייך למשפחת הצלופיזיים והיה קרוב של הצלופיזיס, מראשוני הדינוזאורים.
משיירי העצמות שהתאבנו - לרוב עצמות גפיים, מעט חוליות ואגן הירכיים וחתיכות לא שלמות של הגולגולת, נלמד שהגיע לאורך מטר, היה בעל זנב באורך חצי מטר ומשקלו הגיע ל-4 עד 7 ק"ג.
יצור זה היה דו-רגלי אוכל בשר או צייד חרקים עם שיניים חרוטיות דקות.
עצמותיו נראו כ"עצמות מוצקות" לדעת מדענים רבים, אך ב-2005 התברר שמרבית המפרקים היו "עצמות חלולות", בדומה לקרוביו הצלופיזיס והפרוקומפסוגנתוס.
סַגִיטָה הוא מונח בגאומטריה (לפעמים מכונה בקיצור סַג).
בלטינית משמעות המילה סגיטה היא "חץ" (סגיטה הוא גם שמה הלועזי של קבוצת הכוכבים - חץ).
אורך קטע מאמצע מיתר של מעגל האנכי למיתר, עד לקשת של המיתר.
אורך קטע מאמצע מיתר של מעגל לאמצע הקשת של המיתר.
במעגל אורך הסגיטה s שווה לרדיוס המעגל r פחות האפותם A ממרכז המעגל למיתר: .
במצולע משוכלל אורך הסגיטה s שווה לרדיוס המעגל החוסם את המצולע r פחות האפותם A ממרכז המצולע לצלע של המצולע: .
בדרך כלל הסגיטה מתייחסת למרחק מהמיתר לקשת הקטנה יותר הנשענת על המיתר, אבל ניתן גם להגדיר "סגיטה ארוכה" כאורך הקטע מאמצע המיתר לאמצע הקשת הגדולה הנשענת עליו.
חישוב הסגיטה, הרדיוס, ואורך המיתר
באיור למעלה s מציין את אורך הסַגִיטָה, r את הרדיוס, ו את מחצית המיתר עליו נשענת הסגיטה.
האפותם A (השווה ל r-s) ו הם ניצבים של משולש ישר-זווית שאורך היתר שלו הוא r.
לפי משפט פיתגורס אם כן:
ניתן לסדר נוסחה זו בדרכים שונות כדי לחשב את הסגיטה, הרדיוס או היתר בהינתן שני האחרים:
ניתן גם לחשב את הסגיטה מהזווית שבאיור.
מנוסחה 3 למעלה נובע ש .
כאשר הסגיטה s קטנה בהרבה מהרדיוס r (כלומר כאשר הקשת היא שטוחה, כפי שקורה לעיתים נפוצות באדריכלות) נוסחה זאת הופכת ל .
באדריכלות נפוץ השימוש בסגיטה בחישובים הנוגעים לקשתות כמו בקירות קמורים או קעורים, בקמרונות, בכיפות ובגשרים.
במקרים אלה שימושי הקשר בין בסגיטה לרדיוס העקמומיות של הקשת ולאורך המיתר כשלפעמים רצויה סגיטה מסוימת ויש לחשב את הרדיוס והמיתר ולפעמים הרדיוס או המיתר הם הרצויים ויש לחשב את הסגיטה.
הסגיטה משמשת גם להשגת עקמומיות רצויה של תיבת תהודה של כלי מיתר.
בשימושים אלה לרוב העקמומיות מאוד עדינה ומספיקה נוסחת הקירוב כאשר הסגיטה קטנה בהרבה מהרדיוס .
הסגיטה משמשת באופטיקה (ובמיוחד ביצור טלסקופים) בעת חישוב כמות הזכוכית הנדרשת להוצאה כדי להשיג עקמומיות רצויה לעדשה.
בפיזיקה הנוסחאות למעלה עוזרות לחשב את רדיוס העקמומיות של חלקיק מואץ בתא בועות (הדרוש לקביעת התנע הזוויתי שלו) מתוך אורכי הסגיטה והמיתר הקלים יותר למדידה.
סגייה אל-חמרה (בספרדית: Saguía el Hamra; בערבית: الساقية الحمراء, תעתיק מדויק: אלסאקיה אלחמראא; מילולית: התעלה האדומה) הוא (יחד עם ריו דה אורו) אחד משני החלקים שהרכיבו את סהרה הספרדית.
חלק זה הוא הצפוני ומשתרע מקו רוחב '27°50 בצפון ועד כף בוז'דור (קו רוחב 26°), כשליש משטח הטריטוריה (שליש המאוכלס יותר).
בירתו בתקופת השלטון הספרדי הייתה לעיון (אותה חוצה התעלה האדומה שעל שמה נקרא החבל) ונכללה בו גם העיר סמארה.
בעיירה ביר לחלו נוסדה רפובליקת סהרה הערבית הדמוקרטית.
סגליגט (בהונגרית: Szögliget) הוא כפר במחוז בורשוד-אבאוי-זמפלן שבצפון מזרח הונגריה.
בסגליגט חיו מעט יהודים ובמקום נמצאו מצבות יהודיות.
סגילונג (בהונגרית: Szegilong) הוא כפר במחוז בורשוד-אבאוי-זמפלן שבצפון מזרח הונגריה.
אוכלוסיית סגילונג קטנה משמעותית מ-284 תושבים בשנת 1990 עד 220 תושבים בשנת 2018 (ירידה של כ-22%).
סגידת השכחה היא אקט אשר מתרחש במהלך צלאה.
הסגידה הזאת נעשית על ידי המתפלל אם מתוך שכחה או חוסר תשומת לב הוא החסיר חלק חיוני מהתפילה או הוסיף חלק שלא קיים.
מוחמד תיאר בחדית' מה על המתפלל לעשות במידה והוא הוסיף דבר מה לתפילה או גרע ממנה משהו, כתוצאה משכחה או חוסר תשומת לב.
במידה והמתפלל החסיר חלק מהתפילה, אז לפני התסלים המתפלל מחויב באמירת תכביר בעודו יושב, ולאחר מכן לסגוד סגידה רגילה, לשוב למצב ישיבה, ורק לאחר מכן לעשות את התסלים.
במידה והמתפלל הוסיף דבר מה לתפילה כתוצאה מחוסר תשומת לב, אז לאחר התסלים, עליו להמשיך לשבת, להגיד את התכביר, ואז לעשות שתי סגידות.
במידה והמתפלל לא בטוח אם הוא הוסיף או החסיר חלק, אז עליו תחילה להתנהג לפי מה שבטוח.
למשל, אם בתפילה של ארבע רכעות המתפלל לא בטוח אם הוא התפלל ארבע או שלוש רכעות, עליו להתנהג כאילו הוא התפלל שלוש, להמשיך את הרביעית, ולבסוף לפני התסלים עליו לסגוד פעמיים.
סגינו היא עיר שמשמשת כמושב המחוז של מחוז סגינו במישיגן, ארצות הברית.
העיר ממוקמת כ-768 ק"מ מבירת ארצות הברית, וושינגטון די.
סי., וכ-142 ק"מ מבירת מישיגן, דטרויט.
כמות המשקעים הממוצעת היא 1,065 מילימטרים בשנה.
חודש מאי הוא החודש שיש בו הכי הרבה גשם (134 מ"מ גשם), וחודש מרץ הוא החודש שיש בו הכי פחות גשם (46 מ"מ גשם).
סגמיהארה (ביפנית: 相模原市) היא עיר במחוז קנאגאווה שביפן.
צפיפות האוכלוסייה עומדת על כ-1,220 נפש לקמ"ר, ושטח העיר הוא 328.91 קילומטרים רבועים.
העיר היא השלישית בגודלה במחוז (לאחר יוקוהמה וקווסאקי), והחמישית בגודלה במטרופולין טוקיו.
24.6% מהתושבים לומדים או עובדים בטוקיו.
אזור סגמיהארה המודרנית מיושב עוד מימי קדם, ונמצאו בו מספר שרידים מהתקופה הפלאוליתית היפנית ומתקופת קופון.
במהלך שנות ה-30 של המאה ה-20 התקיימו באזור אימונים ופעילויות רבות של הצבא היפני הקיסרי.
הכפרים שבאזור אוחדו ב-29 באפריל 1941 ליצירת העיירה סגמיהארה, שהייתה מהגדולות בשטחן ביפן באותם הימים.
סגמיהארה מתנהלת באמצעות מודל ראש עיר-מועצה.
ראש העיר נבחר ישירות על ידי התושבים ומועצת העיר מונה 49 חברים.
סגל כתבי הבית הלבן הוא קבוצת העיתונאים, הכתבים וחברי התקשורת המוצבים בדרך כלל ב בוושינגטון די.